NORAKSTS

|  |  |
| --- | --- |
| 24.03.2023. | Nr.3/28 |

###### DALĪBA PROJEKTĀ “DRONI ĀRKĀRTAS SITUĀCIJU RISINĀŠANAI”

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, G.Kurlovičs, A.Rublis, A.Tomašūns), **PRET – nav**, **ATTURAS – 1** (A.Pagors),

Saskaņā ar Pašvaldību likuma 4.panta pirmās daļas 18.punktu,  Jelgavas pilsētas attīstības programmu 2014.-2020. gadam, projekta “Droni ārkārtas situāciju risināšanai” koordinatora Francijas pētniecības organizācijas “Francijas atjaunojamās enerģijas un atomenerģijas komisija” (COMMISSARIAT A L ENERGIE ATOMIQUE ET AUX ENERGIES ALTERNATIVES) īstenotāju piedāvājumu, un Eiropas Savienības pētniecības programmas “Apvārsnis Eiropa” uzsaukumu Horizon-CL4-2023-DIGITAL-EMERGING-01,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Apstiprināt Jelgavas valstspilsētas pašvaldības iestādes “Jelgavas digitālais centrs” dalību kā partnerim projektā “Droni ārkārtas situāciju risināšanai” (Drones Swarms for Emergency Response), turpmāk – Projekts, ko finansē Eiropas Savienības pētniecības programma “Apvārsnis Eiropa” (Horizon Europe) uzsaukumā Horizon-CL4-2023-DIGITAL-EMERGING-01.

Projekta kopējās izmaksas ir 6 000 000 *euro* (seši miljoni *euro*), tai skaitā uz Jelgavas valstspilsētas pašvaldības iestādi “Jelgavas digitālais centrs” kā Projekta partneri attiecināmās Projekta izmaksas ir 250 000 *euro* (divi simti piecdesmit tūkstoši *euro*), kas 100% tiek segtas no Eiropas Savienības pētniecības programmas “Apvārsnis Eiropa”.

1. Paredzēt Jelgavas valstspilsētas pašvaldības iestādes “Jelgavas digitālais centrs” 2027.gada budžetā Projekta priekšfinansējumu 25 000,00 *euro* (divdesmit pieci tūkstoši *euro*).
2. Pilnvarot Jelgavas valstspilsētas pašvaldības iestādes “Jelgavas digitālais centrs” vadītāju veikt visas nepieciešamās darbības Projekta sagatavošanai un īstenošanai, t.sk. parakstīt ar Projekta īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 27. martā